
Ministru kabineta sēdes protokollēmums

Rīkojuma projekts "Par apropriācijas pārdali no budžeta resora "74. Gadskārtējā valsts budžeta izpildes procesā pārdalāmais finansējums" programmas 17.00.00 "Finansējums Ukrainas civiliedzīvotāju atbalsta likumā noteikto pasākumu īstenošanai""

· 1. Pieņemt iesniegto rīkojuma projektu.
· 2. Pieņemt zināšanai, ka Valsts izglītības informācijas sistēmā 2024. gada 1. septembrī ar apakšstatusu "Ukrainas civiliedzīvotājs" ir reģistrēti 3 322 izglītojamie, kuri turpina izglītības ieguvi arī pēc 2024. gada 1. septembra.
· 3. Pieņemt zināšanai, ka papildus nepieciešamais finansējums Ukrainas civiliedzīvotājiem, kuri uz 2024. gada 1. septembri ir reģistrēti Valsts izglītības informācijas sistēmā ar apakšstatusu "Ukrainas civiliedzīvotājs" 2025.gada 8 mēnešiem ir 4 991 678 euro.
· 4. Jautājums par nepieciešamo finansējumu 2025. gadam skatāms Ministru kabinetā, veicot finansējuma pārdali no budžeta resora " 74. Gadskārtējā valsts budžeta izpildes procesā pārdalāmais finansējums" programmas 17.00.00 "Finansējums Ukrainas civiliedzīvotāju atbalsta likumā noteikto pasākumu īstenošanai".
· 5. Valsts kancelejai sagatavot rīkojuma projektu parakstīšanai.

